Diari Oficial de la Generalitat Valenciana


Sumari del DOGV 9037, del 09-03-2021 (2021/1643)

RESOLUCIÓ de 17 de febrer de 2021, del Vicerectorat d'Ocupació i Programes Formatius de la Universitat de València, per la qual es convoquen i aproven les bases reguladores de les ajudes del Programa Capacitas, de la Universitat de València, per al foment de l'ocupabilitat d'estudiants, estudiantes , titulats i titulades universitaris amb discapacitat igual o superior al 33 %.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9037

Data del DOGV
:   09-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1643


Data del document
:   17-02-2021

Organisme emissor
:   Universitat de València

Tipus de document
:   Resolució

Descriptors 

:   * ajuda pública

RESOLUCIÓ de 17 de febrer de 2021, del Vicerectorat d'Ocupació i Programes Formatius de la Universitat de València, per la qual es convoquen i aproven les bases reguladores de les ajudes del Programa Capacitas, de la Universitat de València, per al foment de l'ocupabilitat d'estudiants, estudiantes , titulats i titulades universitaris amb discapacitat igual o superior al 33 %. [2021/1643]  
UVocupació és un servei de la Universitat de València, impulsat pel Vicerectorat d'Ocupació i Programes Formatius, que té com a objectiu ajudar a la inserció laboral tots els estudiants, estudiantes, titulats i titulades de la UV i millorar les seues possibilitats professionals.  
  
Per aconseguir-ho, UVocupació disposa d'una sèrie de serveis tals com:  
- Orientació i assessorament  
- Ocupació i emprenedoria  
- Formació  
- Estudis i anàlisi  
Pel que fa a la tasca d'ocupabilitat, la UV fa continus esforços, col·laboracions i aliances amb terceres institucions per al compliment dels objectius marcats. En aquest sentit, la UV ha subscrit convenis amb Banco Santander per a impulsar la 2a edició del Programa Capacitas (d'ara endavant, el Programa o Capacitas).   
El Programa està dirigit a estudiants/es i titulats/ades universitaris amb discapacitat igual o superior al 33%.  
L'objectiu d'aquest programa és impulsar la inserció professional dels estudiants/es i dels titulats/des universitaris amb discapacitat, en diferents entitats, i fomentar l'ocupació de qualitat, mitjançant itineraris d'assessorament laboral, accions formatives i sensibilització a les empreses. A més, és també objectiu del programa millorar la inserció professional a través de l'adquisició de competències, formació i recursos que ajuden a aconseguir de manera autònoma una ocupació d'acord amb la seua formació acadèmica i experiència laboral.  
  
Com a objectius específics hi ha:  
- Proporcionar accions d'informació i orientació perquè coneguen els recursos d'ocupació disponibles per a les persones amb discapacitat.  
  
- Oferir eines i recursos per a traçar uns objectius mitjançant un pla d'acció que permeta potenciar el perfil personal i professional de les persones amb discapacitat.  
- Conscienciar els participants sobre la importància de la comunicació en la cerca d'ocupació i el desenvolupament professional.   
- Fomentar l'aprenentatge grupal a través d'un taller de coaching grupal que els permeta conèixer la resta de participants i compartir experiències professionals i d'inserció laboral.  
- Posar en contacte els i les participants del programa amb empreses de diferents sectors, per poder establir entre ells xarxes de contactes, a més de fer visibles els seus perfils professionals i facilitar la seua inserció laboral.  
- Contactar amb empreses i millorar-ne el coneixement sobre la responsabilitat social, a través de la sensibilització sobre el compliment normatiu sobre discapacitat, i d'aquesta manera promoure la contractació de persones amb discapacitat.  
El programa preveu activitats com:  
- Coaching individual  
- Taller grupal «Habilitats personals per a l'ocupabilitat»   
- Cursos de formació  
- Networking empresarial, etc.  
El programa es desenvoluparà durant l'any 2021.  
En el marc d'aquesta iniciativa, la vicerectora d'Ocupació i Programes Formatius, fent ús de les facultats delegades mitjançant RESOLUCIÓ de 12 de gener de 2021, del Rectorat de la Universitat de València, per la qual s'aprova la delegació de competències en els vicerectors i les vicerectores, la secretària general, el gerent i altres òrgans d'aquesta universitat. [2021/241], resol  
  
Primer  
Convocar 25 ajudes formatives valorades en 800 € cadascuna, per a la participació en el Programa Capacitas de la Universitat de València en el marc de la col·laboració amb Banco Santander, i aprovar les bases que regulen aquesta convocatòria, que figuren incloses com a annex I d'aquesta resolució. Aquest programa i aquestes ajudes formatives van adreçats a estudiants/es i titulats/ades universitaris amb discapacitat igual o superior al 33%.  
  
Segon  
La Universitat de València aporta, per al finançament d'aquestes 25 ajudes formatives, fins a un màxim de 20.000 €, a càrrec de l'orgànica 85313111601 del pressupost per a l'exercici 2021 de la Universitat de València, destinats a sufragar les despeses del programa previstes en aquesta convocatòria.  
  
  
Tercer   
La vicerectora d'Ocupació i Programes Formatius de la Universitat de València és l'òrgan competent per a la resolució de la present convocatòria, que gestionarà la Fundació General de la Universitat de València (d'ara endavant FGUV), mitjançant UVocupació, en virtut de l'encàrrec de gestió realitzat a favor seu, de data 30 de desembre de 2015, prorrogat mitjançant Resolució de data 31 de desembre de 2021.  
  
Quart  
Contra aquesta resolució, que exhaureix la via administrativa, es pot interposar un recurs de reposició en el termini d'un mes des de l'endemà de la seua publicació, davant el mateix òrgan que ha dictat la resolució, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, en el termini de dos mesos, comptadors a partir de l'endemà de la seua publicació.  
  
València, 17 de febrer de 2021.- La rectora, p. d. (DOGV 2021/241), la vicerrectora d'Ocupació i Programes Formatius, Universitat de València: M. Adela Valero Aleixandre.  
  
  
ANNEX I  
Bases reguladores de les ajudes del Programa Capacitas de la Universitat de València per al foment de l'ocupabilitat d'estudiants/es i titulats/ades universitaris/àries amb discapacitat igual o superior al 33%  
  
1. Objecte i finançament  
La Universitat de València, mitjançant l'impuls del Vicerectorat d'Ocupació i Programes Formatius, amb la col·laboració del Banco Santander, organitza la 2a edició del Programa Capacitas de la Universitat de València adreçat a estudiants/es i titulats/des universitaris amb discapacitat igual o superior al 33%.   
L'objectiu d'aquest programa és impulsar la inserció professional a través de l'adquisició de competències, formació i recursos que ajuden a aconseguir de manera autònoma una ocupació d'acord amb la seua formació acadèmica i experiència laboral, mitjançant itineraris d'assessorament laboral, accions formatives i sensibilització a les empreses.  
La Universitat de València aporta, per al finançament d'aquest programa, fins a un màxim de 20.000 € per a 25 ajudes formatives, valorades en 800 € cadascuna, a càrrec de l'orgànica 34143103683 del pressupost per a l'exercici 2021 de la Universitat de València, destinats a sufragar les despeses del programa previstes en aquesta convocatòria. Aquest programa és possible gràcies als convenis de col·laboració subscrits entre la Universitat de València i Banco Santander.  
  
2. Requisits i formalització de sol·licituds   
2.1. Requisits   
Els requisits per a participar en el Programa són els següents:   
- Ser estudiant/a o titulat/ada universitari.   
- Inscripció en la borsa d'ocupació d'UVocupació. Les persones participants en el Programa han d'estar inscrites, abans de la presentació de la sol·licitud per a la concessió de l'ajuda, en la borsa d'ocupació d'UVocupació/Agència de col·locació de la FGUV. La inscripció s'ha de fer a través de l'apartat «Accés a la teua fitxa personal», mitjançant l'enllaç següent:   
http://www.fundacio.es/GestionOpal/UsuariosWeb/ALoginWeb.asp'idioma=val  
- Acreditació de la discapacitat igual o superior al 33%. Les persones sol·licitants que no acrediten el requisit del percentatge requerit de discapacitat no seran seleccionades per a participar en el Programa i beneficiar-se de les activitats que s'hi desenvolupen.   
L'acreditació del compliment dels requisits s'ha de fer de la manera següent:   
El primer requisit:   
a) Si la persona sol·licitant no és estudianta o titulada de la Universitat de València: mitjançant document que acredite la condició d'estudianta, i en cas de ser titulada, fotocòpia del títol universitari.   
b) Si la persona sol·licitant és estudianta o titulada de la Universitat de València: de manera interna, el servei UVocupació en farà la comprovació amb mitjans electrònics i telemàtics, o altres mitjans semblants d'informació de la Universitat de València.  
El segon requisit, mitjançant comprovació de la base de dades del servei UVocupació, que constate que la persona està registrada en la borsa d'ocupació.  
El tercer i últim requisit, mitjançant acreditació del certificat de discapacitat, que es comprovarà en l'entrevista de selecció amb els candidats i candidates, dins de la fase d'avaluació de sol·licituds.  
  
No poden sol·licitar aquestes ajudes, i per tant no poden ser-ne beneficiàries, les persones que es troben incurses en algun dels supòsits que preveu l'article 13.2 de la Llei 38/2003, de 17 de novembre, general de subvencions.   
A més a més, no poden sol·licitar aquestes ajudes, les persones que ja hagen participat en la primera edició del Programa Capacitas i n'hagen dut a terme les accions.  
2.2. Formalització de sol·licituds   
Les sol·licituds s'han de presentar mitjançant la seu electrònica (ENTREU) de la Universitat de València: https://webges.uv.es/uvEntreuWeb/menu.jsp'idtramite=EXPSOLP2U  
S'ha d'emplenar el formulari disponible en ENTREU, el contingut del qual es troba com a annex II d'aquesta convocatòria.  
Les instruccions per a presentar les sol·licituds es poden consultar en la pàgina web d'UVocupació, en l'apartat «Ocupació» - «Programes UVocupació». S'hi pot accedir a través de l'enllaç següent: https://www.uv.es/uvocupacio.   
En la inscripció, cal consignar-hi les dades següents: nom complet, DNI/NIE, data de naixement, adreça electrònica, telèfon, província-ciutat, nacionalitat, estudis-universitat, gènere. S'hi ha d'adjuntar a més: carta de motivació i document acreditatiu de ser titulat/ada i/o estudiant/a universitari.  
Les sol·licituds també es poden presentar en qualsevol de les formes previstes en l'article 38.4 de la Llei 30/1992, del 27 de novembre, de règim jurídic de les administracions públiques i del procediment administratiu comú, que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.  
En aquest últim cas, les persones interessades han de presentar la seua sol·licitud emplenant el formulari d'inscripció, que s'ha d'ajustar al model que estableix l'annex II d'aquesta convocatòria i que s'ha de dirigir a l'Oficina de Registre General de la UV, situada a l'Av. Blasco Ibáñez, núm. 13 (46921) València, i s'ha d'indicar en l'assumpte: Programa Capacitas.  
Seran excloses del procés de selecció les sol·licituds que no complisquen els requisits esmentats en aquestes bases, les que incloguen dades que es demostren ser falses, i les que no es presenten conformement amb el que s'ha especificat o sense tota la documentació exigida.   
2.3. Termini de presentació de sol·licituds i resolucions d'admissió  
El termini de presentació de sol·licituds comença l'endemà de la publicació d'aquesta convocatòria en el Diari Oficial de la Generalitat Valenciana, i es disposa de 15 dies hàbils des de l'endemà de la seua publicació.   
A més, se'n donarà publicitat en el tauler oficial d'anuncis de la UV (https://webges.uv.es/uvTaeWeb/) i es publicarà en el web d'UVocupació (https://www. https://www.uv.es/uvocupacio) amb efectes informatius.   
La presentació de la sol·licitud suposa l'acceptació plena de les bases de la convocatòria.   
Revisades les sol·licituds, la vicerectora d'Ocupació i Programes Formatius dictarà una resolució provisional de persones admeses i excloses, amb un termini d'esmena de 10 dies hàbils, després de la qual es dictarà la resolució definitiva de persones admeses i excloses. Totes dues resolucions es publicaran en el tauler d'anuncis de la UV (https://webges.uv.es/uvTaeWeb/) amb efectes de notificació i addicionalment, en el web d'UVocupació (https://www. https://www.uv.es/uvocupacio) amb efectes informatius.  
  
3. Òrgan instructor i d'avaluació. Criteris de valoració   
3.1. Òrgan instructor de la convocatòria   
L'òrgan instructor d'aquesta convocatòria és el servei UVocupació de la Universitat de València (UVocupació).   
3.2. Comissió d'Avaluació   
La Comissió d'Avaluació està formada per les persones següents:   
- La directora d'UVocupació o persona en qui delegue.  
- La coordinadora de l'Àrea de Formació d'UVocupació o persona en qui delegue.  
- Una persona en representació del Banco Santander.   
- La cap de servei d'UVocupació o persona en qui delegue.  
- El coordinador de l'Àrea d'Ocupació d'UVocupació o persona en qui delegue.  
Aquesta comissió, si cal, pot demanar l'assessorament del personal tècnic o expert que considere convenient.  
3.3. Procediment de selecció i criteris de valoració  
El procediment de concessió és el de concurrència competitiva, d'acord amb el que estableix l'article 22 de la Llei 38/2003, de 17 de novembre, general de subvencions.  
La puntuació màxima que pot rebre una sol·licitud és de 4 punts.  
  
Les sol·licituds són avaluables per la Comissió d'Avaluació d'acord amb els criteris següents de valoració:  
  
1. Carta de motivació  
  
Carta de motivació  
Carta de motivació en què es descriguen les raons per les quals accedeix a l'ajuda, l'objectiu que persegueix, i el seu projecte professional a curt - mitjà termini. (Extensió màxima 500 paraules, aproximadament 3000 caràcters, una cara de full A4). Fins a un màxim de 2 punt:   
- Valoració tècnica de 0 a 2 punts.  
  
  
La puntuació màxima per aquest criteri és de 2 punts.  
La forma de valoració d'aquest criteri és mitjançant valoració tècnica de la carta de motivació.   
  
2. Entrevista de selecció  
  
Entrevista de selecció  
Entrevista de selecció en què es valoren aspectes com: compromís d'adhesió al programa, trajectòria acadèmica i professional, i objectius que es persegueixen amb el programa. Fins a un màxim de 2 punts:   
- Valoració tècnica de 0 a 2 punts.  
  
  
La puntuació màxima per aquest criteri és de 2 punts.  
La forma de valoració d'aquest criteri és mitjançant entrevista amb la persona candidata durant un màxim d'1 hora de duració.  
Puntuació final dels criteris d'avaluació  
La puntuació final s'obté sumant la puntuació obtinguda en cada un dels apartats.  
  
4. Desenvolupament del programa   
4.1. Objectius del programa i obligacions de les persones participants   
L'objectiu d'aquest programa és impulsar la inserció professional de persones amb discapacitat, a través de l'adquisició de competències, formació i recursos que ajuden a aconseguir de manera autònoma una ocupació d'acord amb la seua formació acadèmica i experiència laboral, mitjançant itineraris d'assessorament laboral, accions formatives i sensibilització a les empreses.  
El programa, a més a més, persegueix els objectius següents:  
- Proporcionar accions d'informació i orientació perquè coneguen els recursos d'ocupació disponibles per a les persones amb discapacitat.  
  
- Oferir eines i recursos per a traçar uns objectius mitjançant un pla d'acció que permeta potenciar el perfil personal i professional de les persones amb discapacitat.  
- Conscienciar els participants sobre la importància de la comunicació en la cerca d'ocupació i el desenvolupament professional.   
- Fomentar l'aprenentatge grupal a través d'un taller d'orientació grupal que els permeta conèixer la resta de participants i compartir experiències professionals i d'inserció laboral.  
- Posar en contacte els i les participants del programa amb empreses de diferents sectors, per poder establir entre ells xarxes de contactes, a més de fer visibles els seus perfils professionals i facilitar la seua inserció laboral.  
- Contactar amb empreses i millorar el coneixement d'aquestes de la responsabilitat social, mitjançant la sensibilització sobre el compliment normatiu sobre discapacitat, i així promoure la contractació de persones amb discapacitat.  
4.2. Activitats del Programa  
Les activitats del Programa són les següents:  
- Coaching individual: participar en dues sessions de coaching (orientació individual), d'una hora de duració cadascuna.  
- Taller grupal «Habilitats personals per a l'ocupabilitat». Participar en dues sessions grupals de 5 hores de duració cadascuna.  
  
- Formació: participar en dues sessions formatives:  
· Xarxes i eixides professionals i comunicació efectiva, de 20 hores de duració.  
· Curs de Competències Digitals Bàsiques per a Millorar la Productivitat i Ocupabilitat, de 10 hores de duració.  
- Networking empresarial: Una sessió d'entrevista ràpida amb empreses.  
4.3. Utilització d'aplicacions informàtiques:  
Per a la realització de les activitats que formen el Programa, els/les participants han d'accedir a diverses aplicacions informàtiques com aula virtual de la Universitat de València, espai en disc UV, aplicació d'enquestes LimeSurvey o qualsevol altra aplicació que s'establisca.  
4.4. Compromís d'assistència a les activitats del Programa  
És requisit imprescindible per a l'aprofitament de l'ajuda i per a rebre el certificat de participació en el Programa l'assistència en línia a les activitats emmarcades dins del Programa.   
4.5. Compromís d'informar sobre la inserció professional   
Durant la realització del Programa i amb la finalitat de realitzar un seguiment de l'estat d'inserció laboral i l'estat professional, els/les participants es comprometen a informar a UVocupació del seu estat i a comunicar si s'escau, la seua contractació per una empresa durant la vigència del Programa, i a facilitar el document acreditatiu d'aquesta incorporació.  
4.6. Obtenció del certificat de participació i aprofitament de la formació rebuda  
En cas de realitzar les accions previstes en el programa, d'acord amb el que estableix el punt 4.4, i haver sigut avaluades de manera positiva, l'organització emetrà un certificat de participació en el Programa i aprofitament de la formació rebuda, que es remetrà a l'adreça de correu electrònic facilitada pel /per la participant en fer la inscripció, i estarà disponible en un termini aproximat de 15 dies després de la finalització del Programa. Les persones que es donen de baixa durant el Programa o no duguen a terme totes les accions previstes en el calendari, no obtindran el certificat de participació.  
4.7. Desenvolupament del Programa   
El format de la celebració d'aquest programa és en línia.   
4.8. Publicació de la convocatòria: febrer de 2021   
El calendari és orientatiu i pot estar subjecte a canvis.  
4.9. Presentació de sol·licituds: des de l'endemà de la publicació de la convocatòria en el DOGV, i es disposarà de 15 dies hàbils des de l'endemà de la publicació.  
5. Resolució  
Tenint en compte que el procediment de concessió és el de concurrència competitiva, la Comissió d'Avaluació proposarà a l'òrgan convocant les propostes seleccionades entre les candidatures rebudes, una vegada aplicats els criteris que estableix el punt 3.3.   
Prenent com a base aquesta proposta, l'òrgan convocant dictarà resolució amb les persones seleccionades.   
La resolució de l'òrgan convocant amb la relació de les candidatures es publicarà als llocs que indica l'apartat 2.3.   
El termini màxim per a resoldre i notificar aquestes ajudes és de sis mesos comptats a partir de l'endemà de la publicació de la convocatòria.  
  
Contra aquesta resolució, que exhaureix la via administrativa, es pot interposar recurs potestatiu de reposició en el termini d'un mes des de l'endemà de la seua publicació, davant el mateix òrgan que ha dictat la resolució, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, en el termini de dos mesos, comptadors des de l'endemà de la seua publicació.  
  
6. Justificació  
S'entén que la persona beneficiària ha justificat l'aprofitament de l'ajuda quan complisca els requisits per a emetre-li el certificat d'assistència que preveu el punt 4.6.  
En cas contrari, és d'aplicació el que disposen els articles 52 i següents de la Llei 38/2003, de 17 de novembre, general de subvencions.  
  
7. Dades de caràcter personal  
7.1. Dades del responsable i de l'encarregat del tractament  
Universitat de València  
CIF: F7335673M  
Av. Blasco Ibáñez, 13  
46353 València  
Així mateix, la Fundació General de la Universitat de València FGUV), mitjà propi de la Universitat de València, és l'encarregada del tractament de les dades personals per a la gestió del Programa Capacitas.  
7.2. Finalitats i base jurídica del tractament  
En compliment del que disposa el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques, respecte al tractament de dades personals i a la lliure circulació d'aquestes dades i la Llei orgànica 3/2018, de 5 de desembre, de protecció de dades de caràcter personal i garantia de drets digitals, us informem que les dades personals subministrades en aquest procés s'incorporaran als sistemes d'informació de la Universitat de València que siguen procedents, amb la finalitat de gestionar i tramitar la sol·licitud de participació en el Programa de conformitat amb el que estableix la Llei 38/2003, de 17 de novembre, general de subvencions.  
  
La base legal del tractament és el consentiment de les persones participants en el Programa.  
7.3. Procedència de les dades  
La Universitat de València tractarà les dades proporcionades per la persona sol·licitant mitjançant la seu electrònica (ENTREU) de la Universitat de València: https://webges.uv.es/uvEntreuWeb/menu.jsp'idtramite=EXPSOLP2U  
7.4. Destinataris de les dades personals  
En el marc de la relació que s'estableix amb motiu de la presentació de les sol·licituds, s'informa que se cediran les dades estrictament necessàries en els supòsits següents i per a les finalitats següents:  
- Al Banco de Santander com a entitat promotora de les ajudes.  
- Publicació de la resolució de concessió en el tauler oficial de la Universitat de València i en la pàgina web d'UVocupació.  
Addicionalment, a efectes informatius, pot informar-se de la resolució en pàgines web allotjades sota el domini oficial de la Universitat de València.  
- Publicació de les persones beneficiàries, import i objecte de les ajudes en el portal de transparència de la Universitat de València (www.uv.es/transparencia), en compliment del que estableix l'article 8.1 a) de la Llei 19/2013, de 9 de desembre, de transparència, accés a la informació pública i bon govern, i de l'article 9.1 e) de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
- A la Base de dades Nacional de Subvencions (BDNS), en compliment del que estableix l'article 20 de la Llei 38/2003, de 17 de novembre, general de subvencions.  
Respecte al professorat del Programa: les dades personals dels participants (nom, cognoms, correu electrònic, telèfon i currículum) es cediran als professors/ores per a la gestió de les activitats.  
7.5. Termini de conservació de les dades  
Les dades es conservaran i seran, si escau, cancel·lades d'acord amb els criteris següents.  
- Quant a les persones concurrents a les quals no es concedisquen les ajudes, les dades es conservaran durant els períodes previstos en la legislació administrativa en garantia dels drets dels concurrents.  
- Quant a les persones concurrents a les quals es concedisca l'ajuda, les dades es conservaran durant tot el període vinculat a la gestió de la convocatòria, s'incorporaran si escau a l'expedient de l'estudiant i es conservaran amb finalitats d'acreditació i certificació de la concessió i de qualsevol altre mèrit acadèmic relacionat.  
7.6. Drets  
Les persones que proporcionen dades tenen dret a sol·licitar al responsable del tractament l'accés a les seues dades personals, i la seua rectificació o supressió, limitació del seu tractament, o a oposar-se'n al tractament, així com el dret a la portabilitat de les dades.   
Les persones interessades poden exercir els seus drets d'accés, mitjançant l'enviament d'un correu electrònic dirigit a qvjfziuih@gb.qb des d'adreces oficials de la Universitat de València, o bé mitjançant escrit acompanyat de còpia d'un document d'identitat i, si és el cas, documentació acreditativa de la sol·licitud, dirigit a la Delegació de Protecció de Dades a la Universitat de València. Assumpte: Programa Capacitas.  
  
7.7. Dret a presentar una reclamació davant una autoritat de control  
  
La Universitat de València, les seues fundacions i entitats associades estan adaptades a la LOPD i al RGPD. Tenen habilitada una adreça afom@iq.ut per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal, sense perjudici del dret a presentar una reclamació davant l'autoritat de control competent.  
7.8. Polítiques de privacitat de la Universitat de València  
Poden consultar-se les nostres polítiques de privacitat en:   
https://www.uv.es/uvweb/universitat/ca/politica-privacitat/responsable-delegat-proteccio-dades-1285919116693.html  
  
8. Compatibilitat  
Aquestes ajudes són compatibles amb qualsevol altre tipus d'ajuda pública o privada, sempre que la quantitat total obtinguda en totes les ajudes no supere el cost total d'implementació del projecte.  
  
9. Drets d'imatge i propietat intel·lectual  
La Universitat de València i la FGUV es reserven el dret a captar imatges i realitzar enregistraments de les activitats que es realitzen en el Programa per al seu ús i difusió pública, en qualsevol suport paper o digital, inclosos els espais web i xarxes socials d'aquestes entitats, en mitjans audiovisuals i multimèdia, així com la inclusió en projectes, memòries, subvencions, o en qualsevol altre document amb finalitats divulgatives i promocionals de l'esmentat Programa, de conformitat amb el que estableix la política de privacitat disponible en el procés d'inscripció.   
Per tant, la UV, i la FGUV queden facultades per a la seua difusió i explotació, i es comprometen a complir els drets a l'honor, a la intimitat personal i familiar i a la pròpia imatge.   
L'organització del Programa pot enviar a les empreses participants en l'activitat d'entrevista ràpida, el videocurrículum o currículum dels participants amb la finalitat de conèixer els seus perfils.   
  
Així mateix, durant el Programa, i de forma voluntària, els/les participants poden informar del seu testimoni/ experiència personal de forma escrita, i/o mitjançant l'enregistrament de la seua imatge per la Universitat de València, UVocupació i/o la FGUV, i difondre'ls en els mitjans abans referenciats.  
Respecte a la propietat intel·lectual, els materials que, si és el cas, es posen a la disposició dels participants, estan protegits pel dret d'autor, i la seua reproducció i comunicació pública s'ha realitzat amb una única i exclusiva finalitat divulgativa, i per a l'ús individual dels participants en el Programa. Es prohibeix qualsevol reproducció, distribució, transformació i comunicació pública en qualsevol mitjà i, de qualsevol manera, fora de l'abast informat. Qualsevol inobservança del que es disposa anteriorment genera responsabilitats per a aquella persona que ho incomplisca.  
La propietat intel·lectual que puga generar-se en aquest programa serà propietat de les persones participants.  
  
10. Legislació aplicable  
En allò que no preveu la convocatòria, s'ha d'interpretar d'acord amb la legislació aplicable a les ajudes i altres aportacions dineràries sense contraprestació realitzades pels ens pertanyents al sector públic de la Comunitat Valenciana, és a dir, la Llei 38/2003, de 17 de novembre, general de subvencions, i la Llei 1/2015 de la Generalitat, d'hisenda pública, del sector públic instrumental i de subvencions.  
  
  
  
ANNEX II  
Model de sol·licitud  
  
DADES PERSONALS DEL/DE LA SOL·LICITANT:   
Nom i cognoms: -  
NIF núm. -  
Data de naixement: -  
Nacionalitat: -  
Gènere: -  
Província: -  
Telèfon: -  
Adreça electrònica de contacte als efectes de notificacions: -   
En el cas d'estudiantat de la Universitat de València: adreça electrònica UV per a la gestió de l'aula virtual: -   
  
DADES ACADÈMIQUES  
Estudis: -  
Universitat: -  
Treballes actualment- SÍ NO  
  
DOCUMENTACIÓ QUE CAL ADJUNTAR:   
- En cas de ser titulat/ada, adjunteu fotocòpia del títol (Si no sou estudiant/a o titulat/ada de la Universitat.)  
- En cas de ser estudiant universitari, document que acredite la condició d'estudiant. (Si no sou estudiant/a o titulat/ada de la Universitat.)  
- Carta de motivació  
 Que coneix i accepta íntegrament, annexos inclosos, les bases reguladores de la convocatòria del Programa Capacitas de la Universitat de València.  
 Que accepta i coneix les polítiques de privadesa del Programa (punt 7 de les bases).   
 Que les dades facilitades són exactes, actuals i veraces en tot moment.  
  
Les dades personals subministrades en aquest procés s'incorporaran als sistemes d'informació de la Universitat de València, del Banco de Santander i de la Fundació General de la Universitat de València escaients amb la finalitat de gestionar i tramitar la sol·licitud de participació en el programa, de conformitat amb el que estableix la Llei 38/2003, de 17 de novembre, general de subvencions. Tota persona pot exercitar els seus drets sobre la protecció de dades en qualsevol moment i d'una manera gratuïta, adreçant un correu electrònic a hmsbcfbiw@ms.tn, amb indicació de les seues dades identificatives i el dret que desitja exercitar. La Universitat de València, les seues fundacions i entitats associades estan plenament adaptades a la LOPD i a l'RGPD i, per això, té habilitada una adreça qbzx@hy.zc per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal.